**COFNODION O GYFARFOD CYNGOR CYMUNED DYFFRYN ARDUDWY A TALYBONT A GYNHALIWYD YN NEUADD GYMUNEDOL, DYFFRYN ARDUDWY AM 7.30 O’R GLOCH 4.2.25**

**2.1 YMDDIHEURIADAU**

Cyng. William Hooban (Cadeirydd), Sion Ifor Williams.

**2.2 PRESENNOL**

Cyng. Nia Rees (Is-Gadeirydd), Beth Bailey, Edward Griffiths, Sian Edwards, John Ceri Evans, Edward Williams, Jennifer Yuill, Deilwen Anderson, Denise Stone, Evan Owen, a Eryl Jones-Williams (Cyngor Gwynedd).

Yn absenoldeb y Cadeirydd cymerwyd y gadair gan yr Is-Gadeirydd.

**2.3 CYHOEDDIADAU Y CADEIRYDD**

Eitem 1.4 cofnodion Ionawr gofynnodd y Cadeirydd i’r Cyng. Evan Owen os oedd yn gallu egluro pam roedd wedi dweud ei fod yn cael ei fwlio gan Aelodau'r Cyngor a dywedodd ei fod yn cael ei gyhuddo gan rai Aelodau o wneud pethau nad oedd yn wir. Codwyd y mater o'i ddatganiad ei fod wedi recordio y cyfarfod cynllunio a gynhaliwyd ym mis Awst heb ganiatâd yr Aelodau ymlaen llaw a datganwyd wrtho fod hyn yn torri Rheolau Sefydlog y Cyngor. Ar ôl trafodaeth, cytunwyd na fyddai cyfarfodydd yn cael eu recordio yn y dyfodol heb gael caniatâd y Cyngor cyfan yn gyntaf, ac hefyd i ddechrau'n ffres gyda llechen lân.
Croesawodd y Cadeirydd y Cyng. John Ceri Evans yn nol i’r cyfarfod ar ôl ei salwch diweddar.

**2.4 COFNODION**

Derbyniwyd cofnodion o gyfarfod Ionawr 7ed 2025 fel rhai cywir.

**2.5 MATERION YN CODI O’R COFNODION**

Nid oedd dim materion yn codi o’r cofnodion.

**2**.**6 DATGAN BUDDIANT**

Datganodd y Cyng. Beth Bailey ddiddordeb yng nghais cynllunio Coed Gors y Gedol, Dyffryn Ardudwy ag fe arwyddwyd Dogfen Datgan Diddordeb Personnol ganddi a ni chymerodd ran pan drafodwyd y cais.

**2.7 MATERION CYNGOR GWYNEDD**

Fe dderbyniwyd yr adroddiad canlynol gan y Cyng. Eryl Jones Williams – Mae'r misoedd diwethaf wedi bod yn canolbwyntio ar y sefyllfa ariannol beryglus mae Cyngor Gwynedd yn ei hwynebu fel yr awdurdod lleol yng Nghymru sy'n derbyn y grant ariannol nesaf i waelod y rhestr gan LLywodraeth Cymru, sef ychydig dros 3%. Mae’r Cyngor Llawn wedi penderfynu bod y premiwm treth y cyngor ar ail gartrefi a chartrefi gwyliau yn parhau ar 150%, a premiwm 100% ar eiddo gwag sydd wedi bod yn wag am 12 mis neu fwy. Ac ni chaiff unrhyw ddisgownt ei ganiatáu ar eiddo gwag am hyd at 6 mis. Roedd llawer o Gynghorwyr yn nodi bod Sir Benfro wedi lleihau’r premiwm o 150% i 100%, ac roedd llawer yn teimlo bod y premiwm yn erbyn twristiaid, ond nid oedd unrhyw gynnig wedi’i wneud, felly fe wnes i un, i brofi’r Cyngor. Cawsom 19 o bleidleisiau ond dros 35 a bleidleisiodd i aros ar 150% o’r premiwm. Mae tua £4 miliwn o'r premiwm yn mynd tuag at ariannu nifer cynyddol o deuluoedd digartref mewn llety dros dro. Nid oes unrhyw adborth wedi dod yn dilyn fy nghais i’r Cyngor i ofyn i Drafnidiaeth Cymru a Llywodraeth Cymru adfer y trenau cyntaf a’r trenau olaf ar linell Rheilffordd Arfordir Cambrian oherwydd effaith colli’r trenau ar economi’r ardal ac anhawster teithio i bobl sy’n gweithio mewn archfarchnadoedd a lletygarwch lleol ac i bobl leol sy’n teithio pellteroedd hir ac ni allant ddychwelyd adref yr un diwrnod. Cafodd y galwad am y 1af o Fawrth, Dydd Gŵyl Dewi, i fod yn wyl gyhoeddus yng Nghymru ei gwrthod gan Lywodraeth Lafur Westminster. Codwyd rhiat ynghylch nifer y tenantiaid tai cymdeithasol sy’n gallu cyfnewid eu heiddo gyda tenantiaid sy’n byw y tu allan i Gymru. Nododd cyfreithwyr Gwynedd fod y cyfnewidiadau yn

807……………………………………………….Cadeirydd

cael eu caniatáu o dan y Gyfraith ac nad oedd asiantaethau tai yn gallu gwneud unrhyw beth am y cyfnewidiadau. Mae’r mater wedi cael ei godi gyda Llywodraeth Cymru. Bydd y gyllideb ar gyfer 2025/26 yn cael ei chyflwyno i’r pwyllgor Archwilio ar y 6ed o Chwefror, yna i’r Cabinet ar yr 11eg o Chwefror a'r Cyngor Llawn Gwynedd ar y 6ed o Fawrth. Bydd y codiad ychwanegol mewn Yswiriant Gwladol ar y 6,000 o weithwyr y Cyngor yn costio Gwynedd £4.5 miliwn, er y bydd rhai o’r arian ar gael, ond nid pob un. Bydd codiadau cyflogau a chwyddiant yn costio’r Cyngor £7,687,000 ychwanegol ac mae’r adran gyllid wedi awgrymu codiad 8.68% yn y dreth y Cyngor heblaw am y codiadau ar gyfer Awdurdod Tân, Awdurdod Heddlu a parc Cenedlaethol Eryri. Bydd rhagolygon cychwynnol ar gyfer eiddo Band 4 yn cynyddu i £1,907 neu ychydig o dan £3 yr wythnos. Mae cronfeydd wrth gefn y Cyngor wedi cael eu lleihau o £26 miliwn i £15 miliwn i leihau baich dreth y cyngor gyda’r Prif Weithredwr yn rhybuddio na ddylai’r cronfeydd wrth gefn fod yn is na £15 miliwn er mwyn ymdrin â argyfyngau. Gofynnais a allai fesurau wrth gefn gael eu rhoi ar waith i fodloni costau stormydd cynyddol. Cawsom hefyd goniant ynghylch y grantiau isel gan Lywodraeth Cymru o gymharu â 25 o awdurdodau eraill. Mae’r nodyn pryderus yw, am flynyddoedd, bod y Cyngor wedi cynnal toriadau effeithlonrwydd sy’n cyfateb i tua £37 miliwn, ac roedd rhybudd y byddai dim mwy o doriadau effeithlonrwydd ar gael a byddai £3.4 miliwn o dorri gwasanaethau yn ystod y 12 mis nesaf. Roedd holl adrannau’r Cyngor wedi gorbenni’r gyllideb y llynedd gyda gwasanaethau oedolion, gwasanaethau ieuenctid a gwasanaethau digartrefedd yn dod i’r brig gyda £6.8 miliwn yn orbenni ar wasanaethau statudol. Mae trafodaethau’n parhau mewn ymdrech i leihau baich y dreth y cyngor gyda Chymdeithas Llywodraeth Leol Cymru yn pwysleisio angen setliadau gwell, ond mae’r rhain yn annhebygol o ddigwydd gyda Mark Drakeford yn rheoli arian Llywodraeth Cymru. Mae’r Cyngor wedi llunio cynlluniau i ymdrin â’r achos cam-drin plant Neil Foden a galw am ymchwiliad llawn. Cafodd y grŵp Annibynnol yn Gwynedd alw am ymchwiliad llawn o’r dechrau. Gofynnwyd i drysorydd y Cyngor a oedd y Cyngor wedi’i yswirio yn erbyn ceisiadau, ac fe ddywedwyd wrth y cyfarfod yr oedd y Cyngor wedi’i yswirio gyda’r amod y gallai pethau newid os oedd Gwynedd wedi bod yn esgeulus. Mae adroddiad llawn ar gael ar wefan Gwynedd dan ddatganiadau i’r wasg lle mae hefyd gwybodaeth am Ddementia ac ati. Os gwelwch yn dda, cadwch lygad ar unrhyw waith sy’n effeithio ar yr A496 ger y Last Inn yn y Bermo wrth i waith amddiffyn y môr fynd rhagddo. Bydd manylion am y gwaith mawr yn y gogledd o’r promenâd yn y Bermo ar gael yn fuan. Rwyf ar gael ar e.joneswilliams@btinternet.com neu ar 242758.

Bottom of Form

**2.8 CEISIADAU CYNLLUNIO**

**Cadw pwmp gwres ffynhonell aer o flaen yr eiddo 2 Ty'n Llidiart, Dyffryn Ardudwy (NP5/58/427F)**

Cefnogi y cais hwn

**Gwelliannau i fynediad cerddwyr yn cynnwys creu llwybr newydd a ffurfiant igam ogam 160 metr o hyd i alluogi mynediad i sgwteri symudedd, cadeiriau olwyn a chadeiriau gwthio Coed Gors y Gedol, Dyffryn Ardudwy (NP5/58/658)**

Cefnogi y cais hwn

**Codi estyniad deulawr ar yr ochr ynghyd a gweithdy dwbl ar wahân Tawelfan, Ffordd Ysgethin, Talybont**

**(NP5/58/670)**

Cefnogi y cais hwn

**2.9 MATERION YN CODI**

**A Cynllun Cyllideb**

Adroddwyd bod £86,307.63 (yn cynnwys costau banc) wedi cael ei wario ers cychwyn y flwyddyn ariannol newydd, a bod hyn yn £30,746.20 o wariant yn fwy na oedd wedi cael ei glustnodi yn y gyllideb am y flwyddyn. Mae hyn yn bennaf oherwydd bod y Cyngor wedi talu gweddill y gost am ddatblygu y maes parcio yn ystod y flwyddyn ariannol newydd.

808........................................................Cadeirydd

**B** **Grwp Gwella Dyffryn Ardudwy a Talybont**

Adroddodd y Cyng. Edward Griffiths a Denise Stone bod cyfarfod o’r grwp uchod wedi cael ei gynnal nos Lun y 3ydd o’r mis hwn.

**C**  **Neuadd Bentref**

Cynhaliwyd trafodaeth ynglŷn â chaffi'r neuadd a chafwyd wybod gan y Cyng. Jennifer Yuill a Deilwen Anderson eu bod wedi bod yn gweld y caffi y diwrnod cynt a bod yn rhaid tynnu pob dim allan oherwydd bod dwr wedi mynd i mewn iddynt. Datganwyd pryder ganddynt bod y drws tan wedi cael ei gloi a bod hyn yn erbyn rheolau tan. Datganwyd pryder bod rhai yn defnyddio y gegin gefn pan yn cynnal gweithgaredd neu yn cyfarfod yn y neuadd ar gegin ddim i fyny i safon. Hefyd datganwyd pryder bod rhai grwpiau yn dod ag offer trydan eu hunain i mewn pan yn defnyddio y neuadd a bod hyn yn erbyn rheolau am eu bod ddim wedi cael eu testio. Cytunodd y Cyng. Denise Stone ddweud wrth y Grwp Adfywio i anfon llythyr at bawb sydd yn defnyddio y neuadd yn tynnu eu sylw eu bod ddim i ddefnyddio eu offer eu hunain ag hefyd gofyn iddynt gysylltu gyda’r Gwasanaeth Tan ynglyn ar drws tan mewnol. Cafwyd wybod bod cwmni Kimberley Gulf wedi gwneud adroddiad o gyflwr y neuadd a penderfynwyd cael dau bris arall a cheisio cael y prisiau hyn i gynnwys cario allan y gwaith sydd ei angen tu mewn ag tu allan i’r neuadd. Hefyd cytunwyd bod pwyllgor y neuadd yn chwilio am grantiau i wneud y gwaith sydd ei angen i’r neuadd. Datganodd y Cyng. Deilwen Anderson ei bod yn cyfarfod cwmni i gael pris i wneud y caffi i fyny.

**D** **Nadolig 2025**

Ar ran y Cyngor diolchodd y Cadeirydd i’r Cyng. Edward Griffiths am droi y goleuadau nadolig yn Talybont i ffwrdd. Cytunwyd i gynnal ffair nadolig y Cyngor ar parade dydd Sul y 30ain o Dachwedd 2025.

**2.10 GOHEBIAETH**

**A Sian Gwenllian AS**

Fe dderbyniwyd llythyr gan yr uchod yn gofyn am gefnogaeth y Cyngor yn datblygu Ysgol Deintyddol ym Mangor ag i anfon llythyr at Jeremy Miles AS yn datgan eu cefnogaeth. Cytunwyd i gefnogi y datblygiad hwn.

**B Un Llais Cymru**

Wedi derbyn e-bost gan yr uchod ynghyd a holiadur ynglyn a phwyllgorau ardal ag yn gofyn i’r Cyngor ei gwblhau erbyn yr 28ain o’r mis hwn. ‘Roedd y Clerc wedi anfon yr e-bost hwn ymlaen i’r Aelodau yn barod. Cytunwyd bod y Clerc yn cwblhau yr holiadur hwn ar ran y Cyngor.

**C Un Llais Cymru**

Wedi derbyn llythyr gan yr uchod yn hysbysu y Cyngor bod cyfarfod cyffredinol blynyddol Un Llais Cymru yn cael ei gynnal ar lein dydd Mawrth yr 11eg o Fawrth rhwng 4.00 a 6.00 o’r gloch. ‘Roedd y Clerc wedi anfon y llythyr hwn ymlaen i’r Aelodau yn barod.

**D Cyngor Gwynedd – Adran Priffyrdd**

Wedi derbyn llythyr gan yr uchod yn hysbysu y Cyngor bydd gwaith yn cael ei gario allan yn Talybont ar llwybr cyhoeddus rhif 10 i atgyweirio stepiau ag ar llwybr cyhoeddus rhif 16 i atgyweirio canllaw ar y bont yn ystod y mis hwn. ‘Roedd y Clerc wedi anfon yr e-bost hwn ymlaen i’r Aelodau yn barod.

**2.11 ADRODDIAD Y TRYSORYDD**

Adroddodd y Trysorydd bod £10,511.75 yn y cyfrif rhedegol a £55,638.59 yn y cyfrif wrth gefn.

809.................................................Cadeirydd

**Anfonebau angen eu talu ers y cyfarfod diwethaf**

Mrs Annwen Hughes - £273.06 (cyflog) + £131.60 costau = £404.66

Pwyllgor Neuadd Bentref - £63.00 – llogi y neuadd ar gyfer ffair Nadolig

Pwyllgor Neuadd Bentref - £220.00 – llogi ystafell bwyllgor

Cyngor Gwynedd - £1,717.58 - codi a thynnu goleuadau nadolig

Kimberley Gulf Ltd - £96.00 – archwiliad damp yn gegin gefn y neuadd bentref

Fe gafodd y taliadau uchod eu prosesu gan y Cyng. Edward Williams a wnaeth y Cyng. John Ceri Evans gymeradwyo’r taliadau ag fe roddwyd ganiatad I’r Clerc/Trysorydd I’w talu ar lein neu drwy siec ar ddiwedd y cyfarfod.

**Derbyniadau ers y cyfarfod diwethaf**

Cyllid a Thollad - £490.11 – ad-daliad TAW

**Anfonebau wedi eu talu ers y cyfarfod diwethaf**

Catrin Soraya Williams – £190.35 – gwasanaeth cyfieithu

**2.12 UNRHYW FATER ARALL**

Datganwyd pryder bod rhai yn parcio ar y tro ar ffordd y neuadd ger groesffordd ffordd y capel a cytunwyd anfon at Gyngor Gwynedd yn gofyn a fyddai modd rhoid llinellau melyn dwbl yna oherwydd bod y gwasanaethau brys yn cael trafferth i basio y ceir dan sylw ag hefyd ei bod yn beryg am bod gymaint o blant yn chwarae o amgylch yr ardal. Hefyd eisiau gofyn iddynt a fyddai modd gosod arwydd ildio ar ffordd Tyddyn Du, a gosod arwydd ger groesffordd ystad dai Tan y Foel i rybuddio y rhai sydd yn dod allan o’r ystad hwn bod y ffordd yn unffordd ag iddynt droi i fyny.

Eisiau gofyn i’r Adran Priffyrdd a fyddai yn bosib asesu ffordd Gors y Gedol am bod dwr yn sefyll arni.

Datganwyd pryder bod y gwaith o dorri y gwrych ar hyd ochor y ffordd o groesffordd Bro Enddwyn i gyfeiriad Llanbedr byth wedi cael ei wneud er bod y Cyng. Edward Williams wedi cysylltu a hwy.

**ARWYDDWYD................................................Cadeirydd**

**DYDDIAD........................................................................** 810